CELEX: 62009CN0065
Language: lt
Date: 2009-02-16 00:00:00
Title: Byla C-65/09: 2009 m. vasario 16 d. Bundesgerichtshof (Vokietija) pateiktas prašymas priimti prejudicinį sprendimą byloje Gebr. Weber GmbH prieš Jürgen Wittmer

18.4.2009   
            
            
               LT
            
            
               Europos Sąjungos oficialusis leidinys
            
            
               C 90/17
            
         2009 m. vasario 16 d. Bundesgerichtshof (Vokietija) pateiktas prašymas priimti prejudicinį sprendimą byloje Gebr. Weber GmbH prieš Jürgen Wittmer
   (Byla C-65/09)
   2009/C 90/26
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesgerichtshof
   
   
      Šalys pagrindinėje byloje
   
   
      Ieškovė: Gebr. Weber GmbH
   
   
      Atsakovas: Jürgen Wittmer
   
      Prejudiciniai klausimai
   
   
               1.
            
            
               Ar 1999 m. gegužės 25 d. Europos Parlamento ir Tarybos direktyvos 1999/44/EB (1) dėl vartojimo prekių pardavimo ir susijusių garantijų tam tikrų aspektų 3 straipsnio 3 dalies pirmąją ir antrąją pastraipas reikia aiškinti taip, kad jos draudžia nacionalinio įstatymo nuostatą, pagal kurią sutarties neatitinkančių prekių pristatymo atveju pardavėjas gali atsisakyti taikyti pirkėjo reikalaujamą teisių gynimo priemonę taip pat ir tuomet, kai dėl jos jis patirtų nepagrįstų (visiškai neproporcingų) išlaidų, palyginti su verte, kurią prekės turėtų, jeigu nebūtų neatitikimo, ir neatitikimo reikšmingumu?
            
         
               2.
            
            
               Jei į pirmąjį klausimą būtų atsakyta teigiamai, ar minėtos direktyvos 3 straipsnio 2 dalies ir 3 dalies trečiosios pastraipos nuostatas reikia aiškinti taip, kad pardavėjas, užtikrinęs vartojimo prekės atitiktį sutarčiai, pakeisdamas ją kita, turi prisiimti išlaidas, susijusias su sutarties neatitinkančios prekės išmontavimu iš objekto, kuriame vartotojas ją įmontavo laikydamasis jos pobūdžio ir naudojimo paskirties?
            
         
      (1)  OL L 171, 1999 7 7, p. 12; 2004 m. specialusis leidimas lietuvių k. 15 sk., 4 t., p. 223.